CELEX: 62009CA0295
Language: mt
Date: 2010-02-25 00:00:00
Title: Kawża C-295/09: Sentenza tal-Qorti tal-Ġustizzja (Is-Seba’ Awla) tal- 25 ta' Frar 2010 — Il-Kummissjoni Ewropea vs Ir-Renju ta’ Spanja (Nuqqas ta’ Stat li jwettaq obbligu — Direttiva 2006/4/KE — Dritt tal-kumpanniji — Verifiki statutorji tal-kontijiet annwali u tal-kontijiet konsolidati — Nuqqas ta’ traspożizzjoni fit-terminu previst)

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/9
            
         Sentenza tal-Qorti tal-Ġustizzja (Is-Seba’ Awla) tal-25 ta' Frar 2010 — Il-Kummissjoni Ewropea vs Ir-Renju ta’ Spanja
   (Kawża C-295/09) (1)
   
   (Nuqqas ta’ Stat li jwettaq obbligu - Direttiva 2006/4/KE - Dritt tal-kumpanniji - Verifiki statutorji tal-kontijiet annwali u tal-kontijiet konsolidati - Nuqqas ta’ traspożizzjoni fit-terminu previst)
   2010/C 100/13
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea [rappreżentanti: G. Braun u E. Adsera Ribera, aġenti]
   
      Konvenuta: Ir-Renju ta’ Spanja [rappreżentant: F. Díez Moreno, aġent]
   
      Suġġett
   
   Nuqqas ta’ Stat li jwettaq obbligu — Nuqqas milli jadotta, fit-terminu previst, il-miżuri neċessarji sabiex jikkonforma ruħu mad-Direttiva 2006/43/KE tal-Parlament Ewropew u tal-Kunsill tas-17 ta’ Mejju 2006 dwar il-verifiki statutorji tal-kontijiet annwali u tal-kontijiet konsolidati, li temenda d-Direttivi tal-Kunsill 78/660/KEE u 83/349/KEE u li tħassar id-Direttiva tal-Kunsill 84/253/KEE (ĠU L 157, p.87)
   
      Dispożittiv
   
   
               (1)
            
            
               Billi ma adottax, fit-terminu previst, il-liġijiet, ir-regolamenti u d-dispożizzjonijiet amministrattivi neċessarji sabiex jikkonforma ruħu mad-Direttiva 2006/43/KE tal-Parlament Ewropew u tal-Kunsill tas-17 ta’ Mejju 2006 dwar il-verifiki statutorji tal-kontijiet annwali u tal-kontijiet konsolidati, li temenda d-Direttivi tal-Kunsill 78/660/KEE u 83/349/KEE u li tħassar id-Direttiva tal-Kunsill 84/253/KEE, ir-Renju ta’ Spanja naqas milli jwettaq l-obbligi tiegħu taħt din id-direttiva.
            
         
               (2)
            
            
               Ir-Renju ta’ Spanja huwa kkundannat għall-ispejjeż.
            
         
      (1)  ĠU C 256, 24.10.2009.